Filmes de Checoslovaquia propostos ó Óscar ó mellor filme internacional

Checoslovaquia presentou filmes para o Óscar ó mellor filme internacional entre 1964 e 1991, antes de que o país se separase nas repúblicas independentes de Eslovaquia e da República Checa en 1993. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.

Seis filmes checoslovacos foron nomeados ó Óscar ó mellor filme internacional, dous dos cales gañaron o Óscar, o filme en lingua eslovaca Obchod na korze e o filme en lingua checa Ostře sledované vlaky, ámbolos dous comedias negras ambientadas durante a segunda guerra mundial. Dous filmes do director Miloš Forman foron propostos en representación de Checoslovaquia na década de 1960, e os dous foron nomeados. Forman acabou gañando o Óscar ó mellor director en dúas ocasións logo de emigrar ós Estados Unidos.

Despois da ruptura de Checoslovaquia, as propostas checas e eslovacas foron presentadas por separado de xeito regular. Dende entón, a República Checa logrou tres nomeamentos máis ós Óscar, incluíndo unha vitoria para Kolja de Jan Svěrák.

 Propostas 
A Academia das Artes e das Ciencias Cinematográficas convidou as industrias cinematográficas de varios países a presentar os seus mellores filmes para o Óscar ó mellor filme en lingua non inglesa dende o ano 1956. O Comité desta categoría supervisa todo o proceso e revisa tódolos filmes enviados. Despois disto, realízase unha votación secreta para determinar os cinco nomeados ó premio. A continuación amósase unha lista dos filmes que presentou Checoslovaquia para a súa valoración pola Academia co respectivo ano e cerimonia de entrega.

Case tódalas propostas foron rodadas en checo, agás as de 1965, 1982 e 1984 que estaban rodadas en eslovaco.

 Ano(Cerimonia)  Título  Director  Resultado 1964(37ª) Limonádový Joe aneb Koňská opera   1965(38ª) Obchod na korze  e Elmar Klos  1966(39ª) Lásky jedné plavovlásky  1967(40ª) Ostře sledované vlaky   1968(41ª) Hoří, má panenko  1969(42ª) Spalovač mrtvol   1973(46ª) Dny zrady   1974(47ª) Milenci v roce jedna   1975(48ª) Cirkus v cirkuse   1976(49ª) Jeden stříbrný   1978(51ª) Adéla ještě nevečeřela   1979(52ª) Báječní muži s klikou   1980(53ª) Lásky mezi kapkami deště   1981(54ª) Božská Ema   1982(55ª) Pomocník   1983(56ª) Neúplné zatmění   1984(57ª) Tisícročná včela   1985(58ª) Skalpel, prosím   1986(59ª) Vesničko má středisková  1987(60ª) Smrt krásných srnců   1989(62ª) Kopytem sem, kopytem tam   1990(63ª) Vojtěch, řečený sirotek   1991(64ª) Obecná škola 

 Notas 

Categoría:Cinema de Checoslovaquia
Checoslovaquia